מרצה: אודיה ברקן משך הקורס: שנתי נקודות אקדמיות: 4 הכרת מגוון גישות ושיטות להוראת המוסיקה בחברה פלורליסטית, תוך התייחסות למבחר מרכיבי מוסיקה (שירים, האזנה מודרכת ויסודות התיאוריה). הקורס ילמד את הסטודנט לנסח מטרות ויעדים אופרטיביים לשיעורי המוסיקה, תכנון ובנייה של יחידות הוראה מודולאריות, הכרת דרכים להפעלת הרכבים כליים ו/או קוליים מזדמנים בבית הספר והקניית אמצעים לפיתוח עזרי הוראה לשימושו של המורה למוסיקה. במהלך הקורס תבוצע עבודה עצמית ועבודה בצוותים. הסטודנטים ייקחו חלק בהתנסות מעשית, בהבנת החומר הנלמד, הוראת עמיתים, העמקה בנושאי הלימוד השונים, וכן הגשת עבודות סיכום בתום כל סמסטר.